《临高台》
南北朝·萧悫

崇台高百尺，迥出望仙宫。画栱浮朝气，飞梁照晚虹。

小衫飘雾縠，艳粉拂轻红。笙吹汶阳筱，琴奏峄山桐。

舞逐飞龙引，花随少女风。临春今若此，极宴岂无穷。

作者简介：萧悫，（约公元561年前后在世）字仁祖，兰陵人。生卒年不详，约北齐武成帝太宁元年前后在世。工于诗咏。天保中，公元554年（左右）入齐。武平中，公元572年（左右）为太子洗马。陈后主时，为齐州录事参军，待诏文林馆。卒于隋。悫曾于秋夜赋诗，其两句云：“芙蓉露下落，杨柳月中疏”。颇为知音所赏。有集九卷，（《隋书志》及《两唐书志》）行于世。